b"\n_START_ARTICLE_\nHarfa Kolid\xc5\xbea svete Trojice\n_START_PARAGRAPH_\nHarfa Briana Borua (znana tudi kot ''Harfa Kolid\xc5\xbea svete Trojice'') je srednjeve\xc5\xa1ki glasbeni instrument, razstavljen v dolgi sobi Kolid\xc5\xbea svete Trojice v Dublinu na Irskem. Gre za zgodnjo irsko harfo cl\xc3\xa1irseach. Uvr\xc5\xa1\xc4\x8dajo jo v 14. ali 15. stoletje skupaj s harfo kraljice Marije in harfo Lamont. Gre za eno izmed treh najstarej\xc5\xa1ih ohranjenih gelskih harf na svetu. Harfa je bila tudi navdih za oblikovanje irskega grba. Morda je to najstarej\xc5\xa1a harfa na svetu.\n_START_SECTION_\nZgodovina\n_START_PARAGRAPH_\nNi znano kdo je zasnoval harfo Kolid\xc5\xbea svete Trojice, vendar jo po obliki spada v 15. stoletje. Zelo je podobna harfi kraljice Marije na \xc5\xa0kotskem. Harfa je bila najverjetneje narejena za \xc4\x8dlana pomembne dru\xc5\xbeine, saj je njeno izjemno oblikovanje potrebovalo veliko ve\xc5\xa1\xc4\x8dine._NEWLINE_Po zapisih Charlesa Vallanceya iz leta 1786, je bil lastnik harfe neko\xc4\x8d Brian Boru, veliki kralj Irske. Vendar je leta 1840 to zanikal George Petrie, ki je pojasnil, da harfa spada v 14. ali pa 15. stoletje in tako nikakor ne bi mogla biti last Briana Boruja._NEWLINE_Harfa se nahaja na grbu O'Neilovih vendar ni nobenih jasnih dokazov kdo je harfin pravi lastnik, \xc4\x8deprav je veliko teorij._NEWLINE_Harfa Kolid\xc5\xbea svete Trojice je Irski narodni simbol, saj se nahaja na dr\xc5\xbeavnem grbu, evrskih kovancih in Irskem denarju. Glasbilo, ki gleda v levo smer se je kot dr\xc5\xbeavni simbol Irske za\xc4\x8delo pojavljati leta 1922. Harfa, ki gleda v desno smer, pa je bila registrirana iz strani znamke Guinness leta 1876, \xc4\x8deprav so jo uporabljali \xc5\xbee leta 1862. Za vse tri pre\xc5\xbeivele gelske harfe velja (ostali dve sta harfa kraljice Marije in Harfa Lamont), da so bile narejene v Argyllu na jugozahodu \xc5\xa0kotske med 14. in 15 stoletjem.\n_START_SECTION_\nIzgled\n_START_PARAGRAPH_\nHarfa je majhne oblike, na kateri je bilo 29 strun, najdalj\xc5\xa1a je merila 62 cm. Ena struna se ji je dodala medtem ko so igrali nanjo. Leta 1961 je bila harfa razstavljena v Londonu. Obiskovalci so velikokrat presene\xc4\x8deni kako je harfa \xc5\xa1iroka v primerjavi s podobami na irskih kovancih."